open-index/open-wikipedia-markdown huggingface dataset:
Φωτεινή Πελούζο

Η **Φωτεινή Πελούζο** (Ιταλικά: Fotinì Peluso, 1 Ιανουαρίου 1999) είναι Ελληνοιταλίδα ηθοποιός του κινηματογράφου και της τηλεόρασης.

## Ζωή και καριέρα
Γεννημένη στη Ρώμη το 1999, η Πελούζο είναι κόρη Ιταλού πατέρα και Ελληνίδας μητέρας. Αφού απέκτησε πτυχίο στα οικονομικά από το Πανεπιστήμιο Roma Tre, άρχισε να σπουδάζει υποκριτική με τον Μάριο Γκρόσι.

Αφού απέτυχε σε μια ακρόαση για την ταινία *Un bacio*, έκανε το επίσημο ντεμπούτο της το 2018, στη σειρά *Romanzo famigliare* του Rai 1. Στον κινηματογράφο εμφανίστηκε για πρώτη φορά το 2020, στην ταινία *Il Regno*. Είναι περισσότερο γνωστή για τη σειρά *Tutto chiede salvezza* του Netflix, για την οποία κέρδισε ένα βραβείο Ciak d'oro και ένα βραβείο Biraghi στα Νάστρο ντ' Αρτζέντο του 2023. Επίσης, το 2023, έλαβε Βραβείο Νταβίντ ντι Ντονατέλο «Italian Rising Star».

## Επιλεγμένη φιλμογραφία
* *Il Regno* (2020)
* *Κάτω απ' τον ήλιο του Ριτσόνε* (2020)
* *Cosa sarà* (2020)
* *Το κολιμπρί* (2022)
* *Η πλεξούδα* (2023)
* *Dieci minuti* (2024)
* *L'enfant qui mesurait le monde*  (2024)
* *Mani nude* (2024)
* *Η Μεγάλη Χίμαιρα* (2026)

## Παραπομπές

## Εξωτερικοί σύνδεσμοι

* 

Κατηγορία:Ιταλοί ελληνικής καταγωγής
Κατηγορία:Ιταλίδες ηθοποιοί τηλεόρασης
Κατηγορία:Ιταλίδες ηθοποιοί κινηματογράφου
Τσουκαλιά Πάρου

Τα **Τσουκαλιά** είναι παραθαλάσσιος οικισμός και παραλία του Δήμου Πάρου στο Νότιο Αιγαίο.

## Γενικά στοιχεία
Τα Τσουκαλιά βρίσκονται στις ανατολικές ακτές του νησιού, νοτιοανατολικά από τις Γλυφάδες ενώ απέχουν περίπου 15 χιλιόμετρα ανατολικά από την Παροικιά (ή Χώρας - έδρα και λιμάνι του νησιού) και 9 χιλιόμετρα νότια της Νάουσας. Η παραλία της έχει βορειοανατολικό προσανατολισμό, δεν είναι οργανωμένη  με λίγα αλμυρίκια στο κέντρο της και είναι προορισμός για wind surfers. 

Αναφέρονται επίσημα για πρώτη φορά, ως ξεχωριστός οικισμός, γραμμένα *Τσουκάλια* το 1991 να απογράφονται στην κοινότητα Αρχιλόχου και το 2001 να διορθώνεται επίσημα το όνομά τους σε Τσουκαλιά. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Αρχιλόχου που υπάγεται στο Δήμο Πάρου ενώ σύμφωνα με την απογραφή 2021 έχει 48 κατοίκους. Οι απογραφές πληθυσμού είναι:

μικρογραφία|Η παραλία στα Τσουκαλιά ήρεμη.

## Παραπομπές


Κατηγορία:Χωριά της περιφερειακής ενότητας Πάρου
Λιλιάννα Καρακασίδου

Η **Λίλια-Άννα (Λιλιάννα) Καρακασίδου**, γεννημένη στις 9 Δεκεμβρίου 2001 στην Αθήνα, είναι Ελληνίδα αθλήτρια της καλαθοσφαίρισης. Διαθέτοντας ύψος 165 εκατοστά, αγωνίζεται ως πόιντ γκαρντ. Από τον Ιούνιο του 2025 έχει υπογράψει διετές συμβόλαιο με την ομάδα του Αθηναϊκού Βύρωνα. Έχει αγωνιστεί σε όλα τα ηλικιακά κλιμάκια των αναπτυξιακών εθνικών ομάδων της Ελλάδας, ενώ από το 2023 καλείται και στην Εθνική Ελλάδας Γυναικών.

## Στατιστικά διεθνών διοργανώσεων
*Τελευταία ενημέρωση*: *21 Ιουλίου 2025*

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Καρακασίδου παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Καρακασίδου παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
Η Καρακασίδου είναι απόφοιτη της Οδοντιατρικής Σχολής του Έθνικού και Καποδιστριακού Πανεπιστημίου Αθηνών. 

## Παραπομπές

## Εξωτερικοί σύνδεσμοι
* Λιλιάννα Καρακασίδου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Lilianna Karakasidou, στατιστικά στον επίσημο ιστότοπο της FIBA. 
* Lilianna Karakasidou, στατιστικά στον επίσημο ιστότοπο της FIBA για τα Πρωταθλήματα 3x3. 
* Lilianna Karakasidou, στατιστικά στον ιστότοπο EuroBasket.com. 
* Lilianna Karakasidou, στατιστικά στον ιστότοπο FlashScore.com. 
* Lilianna Karakasidou, στατιστικά στον ιστότοπο ProBallers.com. 
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Εθνικής Ελλάδας 3x3 Κ23
Κατηγορία:Καλαθοσφαιρίστριες Φάρου Κερατσινίου
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Δάφνης Αγίου Δημητρίου
Κατηγορία:Καλαθοσφαιρίστριες Ελευθερίας Μοσχάτου
Κατηγορία:Καλαθοσφαιρίστριες Αθηναϊκού
Κατηγορία:Πόιντ γκαρντ
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Τάισον Γουόρντ

Ο **Τάισον Κρίστοφερ Γουόρντ** (, 26 Ιουλίου 1997) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ/σούτινγκ γκαρντ για τον Ολυμπιακό.

## Κολεγιακή σταδιοδρομία
Ως τελειόφοιτος, ο Γουόρντ είχε μέσο όρο 16,9 πόντους και 7,2 ριμπάουντ ανά αγώνα. Επιλέχθηκε στην Πρώτη Ομάδα All-Summit League και στη Δεύτερη Ομάδα All-District 12 από την Εθνική Ένωση Προπονητών. Ο Γουόρντ βοήθησε τη Βόρεια Ντακότα να κάνει ρεκόρ 25-8 και να κερδίσει τη Summit League. Τελείωσε την κολεγιακή σταδιοδρομία του ως ο μόνος παίκτης στην ιστορία του προγράμματος με περισσότερους από 1.500 πόντους, 700 ριμπάουντ και 250 ασίστ.

## Επαγγελματική σταδιοδρομία
Στις 28 Ιουλίου 2020, ο Γουόρντ υπέγραψε με τη γερμανική σ.Όλιβερ Βίρτσμπουργκ.

Στις 29 Ιουνίου 2021, υπέγραψε με την Τέλεκομ Μπάσκετς Μπον του Πρωταθλήματος Γερμανίας, με προπονητή τον Τουόμας Ίισαλο. Στη δεύτερη σεζόν του στην ομάδα, ο Γουόρντ κέρδισε το Μπάσκετμπολ Τσάμπιονς Λιγκ 2022-23.

Στις 19 Ιουλίου 2023, ακολούθησε τον προπονητή Ίισαλο και υπέγραψε με την Παρί Μπασκετμπόλ, στο Πρωτάθλημα Γαλλίας. Ο Γουόρντ κέρδισε το EuroCup 2023-24 με την ομάδα, κερδίζοντας την ομάδα μια θέση στην Ευρωλίγκα 2024-25.

Στις 27 Ιουνίου 2025, ο Γουόρντ υπέγραψε διετές συμβόλαιο με τον Ολυμπιακό, με την ομάδα να πληρώνει 300.000 ευρώ στην Παρί για την αγορά του.

## Παραπομπές


Κατηγορία:Αμερικανοί καλαθοσφαιριστές
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές σ.Όλιβερ Βίρτσμπουργκ
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Τέλεκομ Μπάσκετς Μπον
Κατηγορία:Καλαθοσφαιριστές Παρί Μπασκετμπόλ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Άντονυ Κατάγκας

Ο **Άντονυ Κατάγκας** (αγγλ. *Anthony Katagas*, γενν. 28 Ιανουαρίου 1971) είναι Αμερικανός παραγωγός κινηματογραφικών ταινιών, με ελληνική καταγωγή, ο οποίος βραβεύθηκε με «Όσκαρ» καλύτερης ταινίας ως ένας από τους παραγωγούς του έργου *[[12 χρόνια σκλάβος]]* το 2013.

Ο Κατάγκας γεννήθηκε στη Νέα Υόρκη, αλλά σπούδασε στο Πανεπιστήμιο Δυτικής Νέας Αγγλίας στο Σπρίνγκφιλντ (Μασαχουσέτη), από όπου πήρε πτυχίο στη δημόσια διοίκηση, ενώ ήταν αρχηγός στην πανεπιστημιακή ομάδα λακρός. Στο άθλημα αυτό εκπροσώπησε και την Ελλάδα, στο Παγκόσμιο Πρωτάθλημα του 2018.

Εκτός από το «Όσκαρ», ο Κατάγκας βραβεύθηκε με Βραβείο BAFTA, με «Χρυσή Σφαίρα», με το «Broadcast Critics' Choice Award», με το «Independent Spirit Award» και με το Βραβείο Καλύτερης ταινίας «Darryl F. Zanuck PGA». Η δραστηριότητά του επεκτάθηκε και στον καλλιτεχνικό κινηματογράφο, καθώς 4 ταινίες του προκρίθηκαν στο διαγωνιστικό τμήμα του Φεστιβάλ Κινηματογράφου των Καννών. Επίσης δύο ταινίες του ήταν υποψήφιες για César Awards. Ταινίες του έχουν συλλέξει υποψηφιότητες ή βραβεύσεις από την DGA, τη SAG, τη National Board of Review, τα Gotham Awards, τον New York Film Critics, Los Angeles Film Critics, ενώ έχει εμφανισθεί στον υψηλού κύρους κατάλογο του AFI για επιτεύγματα στον χώρο του κινηματογράφου.

Το 1999 ο Κατάγκας ίδρυσε την εταιρεία «Keep Your Head Productions», με προσανατολισμό προς την παραγωγή ανεξάρτητων (δηλαδή εκτός «Χόλυγουντ») κινηματογρσφικών έργων στη Νέα Υόρκη. Μέσα από την εταιρεία αυτή, έχει παραγάγει αρκετές ταινίες, μεταξύ των οποίων και το έργο *Ο μετανάστης* (2013), που διαγωνίσθηκε για τον «Χρυσό Φοίνικα» στο Φεστιβάλ των Καννών του 2013, και το έργο του Τζέιμς Γκρέυ *The Lost City Of Z*.

## Φιλμογραφία
Ο Κατάγκας υπήρξε παραγωγός σε όλες τις ακόλουθες ταινίες, εκτός αν αναφέρεται διαφορετικά:

### Διευθυντής παραγωγής

### Βοηθός σκηνοθέτη ή σκηνοθέτης β΄ μονάδας

### Ηθοποιός

### Τηλεόραση

## Παραπομπές


Κατηγορία:Αμερικανοί παραγωγοί ταινιών
Κατηγορία:Παραγωγοί που κέρδισαν Όσκαρ Καλύτερης Ταινίας
Κατηγορία:Βραβευμένοι με Χρυσή Σφαίρα
Κατηγορία:Αμερικανοί ελληνικής καταγωγής
Κατηγορία:Αθλητές του λακρός
Χατζής (επώνυμο)

Το ελληνικό επώνυμο **Χατζής**, που παραπέμπει στην ιδιότητα του *[[Χατζής|χατζή]]* (προσκυνητή των Αγίων Τόπων), μπορεί να αναφέρεται σε κάποιο από τα παρακάτω πρόσωπα:

* Αντώνιος Χατζής (1883-1953), πανεπιστημιακός κλασικός φιλόλογος
* Αριστείδης Χατζής (γενν. 1967), καθηγητής Φιλοσοφίας Δικαίου και Θεωρίας Θεσμών στο ΕΚΠΑ, και φιλελεύθερος διανοούμενος
* Βασίλειος Χατζής (1870-1915), ζωγράφος
* Γεώργιος Χατζής (1881-1930), συγγραφέας, λογοτέχνης, ποιητής και δημοσιογράφος (γνωστός και με το ψευδώνυμο Πελλερέν)
* Γεώργιος Χατζής (γενν. 1912), διοικητής πυροβολαρχίας στον Πόλεμο του 1940, μετέπειτα αντιστράτηγος
* Δημήτρης Χατζής (1913-1981), συγγραφέας, ιστορικός, δημοσιογράφος και αντιστασιακός
* Δημήτριος Χατζής (1897-1986), εκπαιδευτικός φιλόλογος και ιστορικός
* Θανάσης Χατζής 1905-1982), ηγετικό στέλεχος του ΚΚΕ και του ΕΑΜ
* Θέμης Χατζής (γενν. 1972), υδατοσφαιριστής
* Κώστας Χατζής (γενν. 1936), Έλληνας Ρομά τραγουδιστής και τραγουδοποιός
* Νίκος Χατζής (γενν. 1976), καλαθοσφαιριστής
* Στάθης Χατζής (1878-1936), κορυφαίος δύτης και σπογγαλιευτής
* Σωτήριος Χατζής (1913-1989), το κοσμικό όνομα του '''Μητροπολίτου Χαλκηδόνος Μελίτωνος'''
* Τάσος Χατζής (1927-1994), ζωγράφος και χαράκτης

## Δείτε επίσης
* Χατζής (τοπωνύμιο)
Ρεμπέκα Σαίφερ

Η **Ρεμπέκα Λουσίλ Σαίφερ** (αγγλ. *Rebecca Lucile Schaeffer*, 6 Νοεμβρίου 1967 – 18 Ιουλίου 1989) ήταν Αμερικανή ηθοποιός, αρχικώς μοντέλο. Το γνωστότερο ίσως  έργο στο οποίο έπαιξε ήταν η μακροβιότερη αμερικανική «σαπουνόπερα», το *[[Guiding Light]]*, στον μικρό ρόλο της Μάντυ Σου Λιούιστον (1985). Επίσης έπαιξε τον ρόλο της Πάτι Ράσελ στην κωμική σειρά του CBS *Η αδελφή μου Σαμ*. Στον κινηματογράφο εμφανίσθηκε λιγότερο, με αξιοσημείωτους ρόλους στην ταινία *[[Μέρες ραδιοφώνου]]* του Γούντι Άλεν και στη μαύρη κωμωδία *[[Σκηνές από την πάλη των τάξεων στο Μπέβερλι Χιλς]]*.

Η Σαίφερ πυροβολήθηκε και σκοτώθηκε σε ηλικία μόλις 21 ετών στο Λος Άντζελες από τον Ρόμπερτ Τζων Μπάρντο (*Robert John Bardo*), έναν 19χρονο μονομανιακό θαυμαστή και «στόκερ» της. Η δολοφονία της Σαίφερ συνέβαλε στη νομοθέτηση από τη βουλή της Καλιφόρνια νόμων για την πρόληψη του «στόκινγκ».

Η Ρεμπέκα Σαίφερ γεννήθηκε στην πόλη Γιουτζήν του Όρεγκον και ήταν το μοναδικό τέκνο της Ντάνα Γουίλνερ-Σαίφερ, διδάσκουσας στο Πανεπιστήμιο Γουιλαμέτ, και του παιδοψυχολόγου Μπένσον Σαίφερ. Η Ρεμπέκα μεγάλωσε στο Πόρτλαντ και οι γονείς της της μετέδωσαν την εβραϊκή καταγωγή.

## Παραπομπές


Κατηγορία:Αμερικανίδες μοντέλα
Κατηγορία:Αμερικανίδες ηθοποιοί τηλεόρασης
Κατηγορία:Δολοφονημένοι
Κατηγορία:Αμερικανοί θύματα δολοφονικών ενεργειών
Κατηγορία:Γυναίκες θύματα δολοφονίας
Ιταλικό brainrot

Τα ιταλικά brainrot είναι μια σειρά σουρεαλιστικών memes στο διαδίκτυο που εμφανίστηκαν στις αρχές του 2025, χαρακτηριστικά από παράλογες φωτογραφίες δημιουργημένες από σκέψεις ανθρώπου. Εξαπλώθηκε γρήγορα σε πλατφόρμες κοινωνικών μέσων όπως το TikTok και το Instagram, λόγω των συνδυασμών των συνθετικών "ιταλικών" φωνητικών, χιούμορ εικόνων και ανοηρητικής αφήγησης.   

**Χαρακτήρες**

**Tung Tung Tung Sahur**

Ο Tung Tung Tung Sahur είναι ξύλινος και ανθρωποϊδής. Κρατάει ένα ξύλινο, επίσης, ρόπαλο στο αριστερό του χέρι. Δεν έχει λαιμό και το κεφάλι του είναι ορθογώνιο. Έχει μεγάλα οβάλ μάτια, μια ανθρώπινη, επίσης ξύλινη μύτη και μικρό στόμα.

**Ballerina Cappuccina**

Η Ballerina Cappuccina είναι μια γυναίκα, η οποία έχει ως κεφάλι ένα ποτήρι τσάι. Τα μάτια της βρίσκονται εξωτερικά από το ποτήρι τσαγιού, όπως όλα τα άλλα χαρακτηριστικά στο πρόσωπό της. Τελευταία, δεν έχει μαλλιά και είναι άσπρη.

**Tralalero Tralala** 

Ο Tralalero Tralala είναι ένας καρχαρίας, ο οποίος έχει πόδια και φοράει μπλε παπούτσια Nike. 

**Brr Brr Patapim** 

Το Brr Brr Patapim είναι ένα πλάσμα το οποίο συνδυάζεται με πολλά πράγματα. Είναι ένα δέντρο, που έχει πρόσωπο γορίλα. Δεν έχει χέρια ούτε στήθος. Τα πόδια του είναι παρόμοια με γορίλα. Εκεί τελειώνουν οι > του δέντρου.

**Lirili Larila** 

Ο Lirili Larila είναι ένας ελέφαντας που στις πατούσες του φοράει σανδάλια. Φοράει στον λαιμό του κάτι είδους κοσμήματα.

## Παραπομπές


Κατηγορία:Διαδικτυακά μιμίδια
Νικόλας Βαπορίδης

Ο **Νικόλας Βαπορίδης** (Ιταλικά: Nicolas Vaporidis, 22 Δεκεμβρίου 1981 - ) είναι Ιταλός ηθοποιός.

## Βιογραφία
Ο Βαπορίδης γεννήθηκε στη Ρώμη από Ιταλίδα μητέρα και Έλληνα πατέρα.  Απέκτησε δίπλωμα κλασικής φιλολογίας στη Ρώμη το 2000 και στη συνέχεια εγγράφηκε σε πρόγραμμα επιστημών επικοινωνίας. Μετακόμισε στο Λονδίνο, όπου παρέμεινε για περισσότερο από έναν χρόνο εργαζόμενος ως σερβιτόρος  και παρακολουθώντας μαθήματα Αγγλικών.  Μετά το Λονδίνο, ο Βαπορίδης επέστρεψε στην Ιταλία και φοίτησε στη σχολή υποκριτικής Teatro Azione.

Το 2002, ο πρώτος κινηματογραφικός ρόλος του Βαπορίδη ήταν στο *Il ronzio delle mosche* σε σκηνοθεσία Ντάριο Νταμπρόζι και συμπρωταγωνίστρια τη Γκρέτα Σκάκι. Την επόμενη χρονιά, ο Ενρίκο Ολντοίνι του έδωσε τον ρόλο του τίτλου στο *13dici a tavola*.

Το 2006, ο Βαπορίδης πρωταγωνίστησε στην ταινία *Notte prima degli esami* σε σκηνοθεσία Φάουστο Μπρίτσι.

Το μυθιστόρημα του Βαπορίδη *Bravissimo a sbagliare* κυκλοφόρησε από τις εκδόσεις Mondadori το 2007 (ISBN 8804568275).

## Προσωπική ζωή
Στις 8 Σεπτεμβρίου 2012, ο Βαπορίδης παντρεύτηκε την Τζόρτζια Σουρίνα στη Μύκονο.  Το ζευγάρι χώρισς το 2014.

## Φιλμογραφία

## Παραπομπές

Κατηγορία:Ιταλοί ελληνικής καταγωγής
Κατηγορία:Ιταλοί ηθοποιοί τηλεόρασης
Κατηγορία:Ιταλοί ηθοποιοί κινηματογράφου
Στερητικό άλφα

Το **στερητικό άλφα** αναφερόμενο συχνά και ως **άλφα στερητικό** (λατινικά *alpha prīvātīvum*, από το αρχαίο ελληνικό *α στερητικόν*) είναι το γλωσσικό πρόθημα (πρώτο συνθετικό) *α-* ή *αν-* (όταν η επόμενη λέξη αρχίζει από φωνήεν) που χρησιμοποιείται σε μερικές ινδοευρωπαϊκές γλώσσες, όπως η σανσκριτική και η ελληνική γλώσσα, καθώς και σε δάνειες λέξεις από αυτές σε άλλες γλώσσες, προκειμένου να δηλωθεί άρνηση ή απουσία (έλλειψη) του β΄ συνθετικού, όπως π.χ. οι ελληνικές λέξεις *αναισθητικό* (και η αντίστοιχη αγγλική δάνεια λέξη *an-esthetic*), *αόρατος* και *ανώνυμος* (αγγλ. *anonymous*), ή η σανσκριτική *[[αχίμσα]]* (*ahimsa*), δηλαδή η αρχή της *μη-*βίας.

Το στερητικό άλφα προήλθε αρχικώς σπό ένα πρωτοϊνδοευρωπαϊκό συλλαβικό ρινικό **n̥-*, η μηδενική βαθμίδα μεταπτώσεως του αρνητικού **ne*, δηλαδή ο φθόγγος /n/ χρησιμοποιούμενος ως φωνήεν. Για τον λόγο αυτόν εμφανίζεται συνήθως ως *αν-* προ φωνήεντος (π.χ. *αν-αλφάβητος*, *αν-αισθησία*, *αν- αρχία*). Το στερητικό άλφα έχει την ίδια ρίζα με το ελληνικό πρόθημα *νη-* ή *νε-* (και το αντίστοιχο λατινικό *-ne*, που έχει επίσης στερητική σημασία (π.χ. *νη-πενθές*).

Το στερητικό άλφα δεν πρέπει να συγχέεται με το αθροιστικό άλφα (π.χ. *ἀ-δελφός*, από το «δελφύς» = κοιλότητα, μήτρα, οπότε αδελφοί είναι εκείνοι που βγήκαν από την ίδια μήτρα) ή με το πρόθημα *αν-* από την πρόθεση *ανά* με έκθλιψη ή παράλειψη του τελικού φωνήεντος μπροστά από λέξη-συνθετικό που αρχίζει επίσης από φωνήεν, π.χ. η λέξη **άν-οδος''.

== Γλωσσικά αντίστοιχα ==
=== Στη σανσκριτική ===
Το ίδιο πρόθημα εμφανίζεται στη [[σανσκριτική]] επίσης ως **a-** προ συμφώνων και ως **an-*' προ φωνηέντων (γραφόμενο ως अ και अन् αντιστοίχως στο [[δεβαναγαρικό αλφάβητο]]).

=== Στη λατινική ===
Στη [[λατινική γλώσσα]] το αντίστοιχο πρόθημα είναι το *in*, που ενυπάρχει κληρονομούμενο σε αγγλικές λέξεις όπως η *invisible* (= α-όρατος) και (σε αφομοιωμένη μορφή) σε λέξεις όπως οι *irresistible*, *irrelevant*, *irresponsible*, *illegal* και *illiterate*. Αντιθέτως, το πρόθημα *in-* είναι η ομώνυμη λατινική πρόθεση.

=== Στις γερμανικές γλώσσες ===
Στην αγγλική και σε άλλες [[δυτικές γερμανικές γλώσσες]] το αντίστοιχο πρόθημα είναι το *un-* (ή το *on-*).

Στις [[βόρειες γερμανικές γλώσσες]] το *n* έχει εξαφανισθεί και η [[Αρχαία σκανδιναβική γλώσσα|αρχαία σκανδιναβική]] έχει ως στερητικό το *ú-* (π.χ. *Údáinsakr* = *ú-dáins-akr* = α-θάνατη γη). Η [[Δανική γλώσσα|δανική]] και η [[νορβηγική γλώσσα]] έχουν το *u-*, ενώ η [[σουηδική γλώσσα]] χρησιμοποιεί το *o-* (που προφέρεται [u]). Η [[Ισλανδική γλώσσα |ισλανδική]] και η [[φεροϊκή γλώσσα]] έχουν το σχετιζόμενο *ó-*.

==Ομωνυμίες==
Το αρχαίο ελληνικό *ἁ-* με [[δασεία]] (αργότερα και *ἀ-* με ψιλή, εξαιτίας της αλλοιώσεως που είναι γνωστή ως [[ψίλωση]]), που είναι το [[αθροιστικό άλφα]], είναι ομόηχο με το στερητικό άλφα, αλλά προέρχεται από το πρωτοϊνδοευρωπαϊκό **sm̥.''

## Δείτε επίσης
* άλφα

## Παραπομπές


Κατηγορία:Ελληνική γλώσσα
Κατηγορία:Ινδοευρωπαϊκές γλώσσες
Κατηγορία:Ιστορική γλωσσολογία
C4H5F

* Ο γενικός χημικός τύπος **C<sub>4</sub>H<sub>5</sub>F** μπορεί να αναφέρεται στα ακόλουθα  ισομερή θέσης, που έχουν βαθμό ακορεστότητας 2:
# 1-φθορο-1-βουτίνιο, με ημισυντακτικό τύπο: CH3CH2C≡CH.
# 3-φθορο-1-βουτίνιο, με ημισυντακτικό τύπο: CH3CHFC≡CH, σε δυο (2) οπτικά ισομερή.
# 4-φθορο-1-βουτίνιο, με ημισυντακτικό τύπο: FCH2CH2C≡CH.
# 1-φθορο-2-βουτίνιο, με ημισυντακτικό τύπο: CH3C≡CCH2F.
# 1-φθορο-1,2-βουταδιένιο, με ημισυντακτικό τύπο: CH3CH=C=CHF, σε δυο (2) οπτικά ισομερή.
# 3-φθορο-1,2-βουταδιένιο, με ημισυντακτικό τύπο: CH3CF=C=CH2.
# 4-φθορο-1,2-βουταδιένιο, με ημισυντακτικό τύπο: FCH2CH=C=CH2.
# 1-φθορο-1,3-βουταδιένιο, με ημισυντακτικό τύπο: CH2=CHCH=CHF, σε δυο (2) γεωμετρικά ισομερή.
# 2-φθορο-1,3-βουταδιένιο, με ημισυντακτικό τύπο: CH2=CHCF=CH2.
# 1-φθοροκυκλοβουτένιο, με γραμμικό τύπο: 100 px.
# 3-φθοροκυκλοβουτένιο, με γραμμικό τύπο: 100 px.
# 2-μεθυλο-1-φθοροκυκλοπροπένιο, με γραμμικό τύπο: 100 px.
# 3-μεθυλο-1-φθοροκυκλοπροπένιο, με γραμμικό τύπο: 100 px.
# 1-μεθυλο-3-φθοροκυκλοπροπένιο, με γραμμικό τύπο: 100 px.
# Μεθυλενοφθοροκυκλοπροπάνιο, με γραμμικό τύπο: 100 px.
# Φθορομεθυλενοκυκλοπροπάνιο, με γραμμικό τύπο: 100 px.
# 1-φθοροδικυκλοβουτάνιο, με γραμμικό τύπο: 100 px.
# 2-φθοροδικυκλοβουτάνιο, με γραμμικό τύπο: 100 px.

Κατηγορία:C4
Κατηγορία:Οργανικές ενώσεις φθορίου
Κατηγορία:Αποσαφηνίσεις χημικών τύπων
Κατηγορία:Ακόρεστες ενώσεις
Πίσω Λιβάδι Πάρου

Το **Πίσω Λιβάδι** είναι παραθαλάσσιος οικισμός της Πάρου στις Κυκλάδες και το Νότιο Αιγαίο.

## Γενικά στοιχεία - αξιοθέατα
Το Πίσω Λιβάδι βρίσκεται στις ανατολικές ακτές, σε υψόμετρο 10 μέτρα. Απέχει περίπου 17 χιλιόμετρα Α.-ΝΑ. από την Παροικιά (ή Χώρα - έδρα και λιμάνι του νησιού) και 2 χιλιόμετρα ΝΑ. από την Μάρπησσα της οποίας είναι το επίνειο.  
μικρογραφία|Εκκλησάκι στην παραλία Λογαρά.
Το λιμανάκι του, το οποίο είναι αλιευτικό καταφύγιο, συνδέεται, τους καλοκαιρινούς μήνες, ακτοπλοϊκά με Νάξο, Ίο, Σαντορίνη, Αμοργό, Μύκονο, Δήλο, Αντίπαρο και Κουφονήσια. Η παραλία του - Λογαράς - είναι αμμώδης και έχει λίγα αρμυρίκια κατά μήκος της. Στην περιοχή υπάρχουν αρκετά ενοικιαζόμενα και κέντρα εστίασης. Θρησκευτικό αξιοθέατο είναι η εκκλησία του Αγίου Γεωργίου του Θαλασσίτη (του 13ου - 14ου αιώνα) με τις παμπάλαιες τοιχογραφίες. 
μικρογραφία|Η παραλία Λογαρά.

## Διοικητικά - πληθυσμιακά στοιχεία
Αναφέρεται επίσημα για πρώτη φορά, ως ξεχωριστός οικισμός το 1961 να απογράφεται στην κοινότητα Μαρπήσσης. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Μαρπήσσης που υπάγεται στο Δήμο Πάρου ενώ σύμφωνα με την απογραφή 2021 έχει 143 κατοίκους. Οι απογραφές πληθυσμού είναι:

## Εξωτερικοί σύνδεσμοι

* Άνοιξαν οι «ασκοί του Αιόλου» για το Πίσω Λιβάδι στην Φωνή της Πάρου.

## Παραπομπές


Κατηγορία:Χωριά της περιφερειακής ενότητας Πάρου
Γκαμπριέλα Πρεΐσοβα

Η **Γκαμπριέλα Πρεΐσοβα** (*Gabriela Preissová*), το γένος **Σεκέροβα** (*Sekerová*), γνωστή και με το φιλολογικό ψευδώνυμο **Ματύλντα Ντουμόντοβα** (*Matylda Dumontová*), ήταν Τσέχα θεατρική συγγραφέας, που γεννήθηκε στις 23 Μαρτίου 1862 στην πόλη Κούτνα Χόρα και πέθανε στις 27 Μαρτίου 1946 στην Πράγα. Το έργο της *Její pastorkyňa* υπήρξε η βάση για την όπερα *[[Γιενούφα]]* του Λέος Γιάνατσεκ.

Οι περισσότερες ιστορίες που αφηγήθηκε η Πρεΐσοβα είναι γεμάτες αισιοδοξία και τη χαρά της (εξιδανικευμένης) ζωής του χωριού. Οι πρώτες ιστορίες της δημοσιεύθηκαν στις αρχές της δεκαετίας του 1890 και οι σημαντικότερες συγκεντρώθηκαν σε μια τρίτομη συλλογή. Τα έργα της που γράφηκαν τη δεκαετία του 1920, ωστόσο, εξιστορούν τις τραγικές ζωές των Σλάβων της Καρινθίας, έχοντας συνήθως μια δυναμική γυναίκα ως ηρωίδα. Τα δράματα αυτά δεν έφθασαν σε λογοτεχνικό αυθορμητισμό τα έργα της πρώτης περιόδου. Μερικά έργα της συγγραφέως μελοποιήθηκαν, όπως το *Εύα* (από τον Γιόζεφ Μπόχουσλαβ Φέρστερ) και η προαναφερθείσα *Γιενούφα*.

## Παραπομπές


## Πηγές
* Iveta Jusova: «Gabriela Preissová's Women-Centered Texts: Subverting the Myth of the Homogeneous Nation», στο *Slavic and East European Journal*, τόμος 49, νο. 1 (άνοιξη 2005), σσ. 63-78

Κατηγορία:Τσέχοι θεατρικοί συγγραφείς
Χατζηστεφάνου

Το ελληνικό επώνυμο **Χατζηστεφάνου** μπορεί να αναφέρεται σε κάποιο από τα παρακάτω πρόσωπα:

* Άρης Χατζηστεφάνου (γενν. 1977), δημοσιογράφος και σκηνοθέτης ντοκιμαντέρ
* Κώστας Χατζηστεφάνου (1926-2012), Ελληνοκύπριος εκπαιδευτικός και πολιτικός, που διετέλεσε υφυπουργός Παιδείας της Κύπρου
* Νίκος Χατζηστεφάνου (21ος αι.), Ελληνοκύπριος πολιτικός, δήμαρχος Καραβά
* Οδυσσέας Χατζηστεφάνου (20ός αι.), Ελληνοκύπριος πολιτικός, έπαρχος Λάρνακας

## Δείτε επίσης
* Χατζηστέφανος Βούλγαρης
Χιου Γκρόγκαν

Ο **Χιου Τζέιμς Γκρόγκαν** (αγγλ. *Hugh James Grogan*, 3 Σεπτεμβρίου 1872 – 6 Ιουλίου 1950) ήταν Καναδοαμερικανός αθλητής (παίκτης) του λακρός, που συμμετέσχε με μια ομάδα των ΗΠΑ, την «Ερασιτεχνική Αθλητική Ένωση του Σαιντ Λούις» (*St. Louis Amateur Athletic Association*) στους Ολυμπιακούς Αγώνες του 1904, με την οποία κέρδισαν το αργυρό μετάλλιο.

* Μερικές φορές ο αθλητής αναφέρεται λανθασμένα ως «Πάτρικ Γκρόγκαν» (*Patrick Grogan*).

## Παραπομπές


## Εξωτερικοί σύνδεσμοι
* Ο Χιου Γκρογκαν στην * Olympedia*

Κατηγορία:Αθλητές του λακρός
Κατηγορία:Αμερικανοί Ολυμπιονίκες
Ξενοστροβιλία

Η **ξενοστροβιλία** (επιστημονική-λατινική ονομασία *Acoelomorpha*) είναι γένος απλών και μικρών ζώων, που μοιάζουν με σκουλήκια και έχουν μήκος έως και λίγα εκατοστόμετρα. Τα λιγοστά είδη του γένους ζουν στους βυθούς των θαλασσών. Το γένος είναι τόσο διαφορετικό ανατομικώς και φυλογενετικώς από όλα τα άλλα ζώα, ώστε από το 2006 έως και σήμερα ταξινομείται στη δική του, ιδιαίτερη υποσυνομοταξία, που ονομάσθηκε **ξενοστροβιλίδια** (*Xenoturbellida*). Αυτή δεν περιέχει όπως συνήθως ομοταξίες ή τάξεις ζώων, αλλά μόνο μία οικογένεια, τις **ξενοστροβιλίδες** (*Xenoturbellidae*), η οποία περιέχει με τη σειρά της ένα και μοναδικό γένος, την ξενοστροβιλία.

Δείγματα του πρώτου είδους ξενοστροβιλίας που έγινε γνωστό (του *[[Xenoturbella bocki]]*) συλλέχθηκαν για πρώτη φορά το 1878 και το 1879 από τον Άουγκουστ Μαλμ (*August Malm*), από το Φιόρδ του Γκούλμαρ στη δυτική ακτή της Σουηδίας, και σήμερα φυλάσσονται στο Μουσείο Φυσικής Ιστορίας του Γκέτεμποργκ.. Συλλέχθηκε και πάλι στον ίδιο τόπο το 1915 από τον Σ. Μποκ, αλλά περιγράφηκε επιστημονικά για πρώτη φορά το 1949 από τον Έιναρ Βέστμπλατ (*Einar Westblad*). Τα δείγματα με βάση τα οποία περιγράφηκε το είδος φυλάσσονται στο Σουηδικό Μουσείο Φυσικής Ιστορίας στη Στοκχόλμη.

## Είδη
Το γένος *Xenoturbella* περιλαμβάνει σήμερα τα ακόλουθα 6 ανεγνωρισμένα είδη:

* *[[Xenoturbella bocki]]*, Westblad, 1949 [συνών. *Xenoturbella westbladi*, Israelsson, 1999]
* *[[Xenoturbella churro]]*, Rouse, Wilson, Carvajal & Vrijenhoek, 2016
* *[[Xenoturbella hollandorum]]*, Rouse, Wilson, Carvajal & Vrijenhoek, 2016
* *[[Xenoturbella japonica]]*, Nakano, 2017
* *[[Xenoturbella monstrosa]]*, Rouse, Wilson, Carvajal & Vrijenhoek, 2016
* *[[Xenoturbella profunda]]*, Rouse, Wilson, Carvajal & Vrijenhoek, 2016

## Παραπομπές


## Εξωτερικοί σύνδεσμοι
* «A PCR Survey of ''Xenoturbella bocki'' Hox Genes»
* Κίνηση ενήλικης ''Xenoturbella bocki'' στο *[[YouTube]]*

Ξενοστροβιλια
Σλόμπονταν Σελένιτς

Ο **Σλόμπονταν Σελένιτς** (σερβ. Слободан Селенић, 7 Ιουνίου 1933 – 27 Οκτωβρίου 1995) ήταν Σέρβος Γιουγκοσλάβος συγγραφέας μυθιστορημάτων και θεατρικών έργων, κριτικός της λογοτεχνίας, πανεπιστημιακός καθηγητής της φιλολογίας του 20ού αιώνα και ακαδημαϊκός.

## Βιογραφικά στοιχεία
Ο Σλόμπονταν Σελένιτς γεννήθηκε στην κωμόπολη Πάκρατς της σημερινής Κροατίας και απεφοίτησε από τη Φιλοσοφική Σχολή του Πανεπιστημίου του Βελιγραδίου.

Μία από τις βασικές θεματικές του έργου του είναι η καταστροφή της αστικής τάξεως και των αξιών της από το Βασίλειο της Γιουγκοσλαβίας και μεταγενέστερα από τη Σοσιαλιστική Ομοσπονδιακή Δημοκρατία της Γιουγκοσλαβίας (την επονομαζόμενη «δεύτερη Γιουγκοσλαβία»). Σε ηλικία μόλις 29 ετών έγινε διευθυντής της κινηματογραφικής εταιρείας Αβάλα Φιλμ. Ο Σελένιτς βραβεύθηκε με το υψηλού κύρους έπαθλο μυθιστορήματος NIN το 1980.

Ο Σελέντις πέθανε στο Βελιγράδι σε ηλικία 62 ετών. Το «Βραβείο Σλόμπονταν Σελένιτς» που ονομάσθηκε έτσι στη μνήμη του, απονέμεται ετησίως για την καλύτερη μεταπτυχιακή εργασία που εκπονείται στο Πανεπιστήμιο του Βελιγραδίου.

## Επιλεγμένη εργογραφία
* *Avangardna drama*, anthology (1964) 
* *Angažman u dramskoj formi* (1965)
* *Memoari Pere Bogalja* (1968)
* *Dramski pravci XX vijeka* (1971) 
* *Pismo glava* (1972) 
* *Antologija savremene srpske drame*, anthology (1977)
* *Prijatelji* (1980)
* *Kosančićev vijenac 7* (1982) 
* *Očevi i oci* (1985), αγγλική μετάφρ. *Fathers and Forefathers* από την Ellen Elias-Bursac, The Harvill Press, 2003
* *Ruženje naroda* (1987) 
* *Timor mortis* (1989)
* *Knez Pavle* (1991)
* *Ubistvo s predumišljajem*, μυθιστόρημα και σενάριο για την ομώνυμη ταινία (= «Δολοφονία εκ προμελέτης», 1993), αγγλική μετάφρ. από τη Jelena Petrovic, The Harvill Press, 1997
* *Iskorak u stvarnost* (1995) 
* *Dramski pravci XX vijeka* (2003)
* *Malajsko ludilo* (2003)
* *Dramsko doba* (2005)

## Παραπομπές


Κατηγορία:Σέρβοι συγγραφείς
Κατηγορία:Σέρβοι μυθιστοριογράφοι
Κατηγορία:Φιλόλογοι
Κατηγορία:Κριτικοί της λογοτεχνίας
Κατηγορία:Συγγραφείς του 20ού αιώνα
Κατηγορία:Σέρβοι θεατρικοί συγγραφείς
Φρανσουά Ζολά

Ο **Φρανσουά Ζολά** (Γαλλικά: François Zola, πραγματικό όνομα: **Φραντσέσκο Αντόνιο Τζουζέπε Μαρίοα Ζόλα**, 7 Αυγούστου 1796 &#x2013; 27 Μαρτίου 1847) ήταν Γάλλος μηχανικός ιταλικής καταγωγής. Σχεδίασε το φράγμα Ζολά, δημιουργώντας τη λίμνη Ζολά στην Αιξ-αν-Προβάνς. 

Ο Ζόλα Ζολά Ιταλός μηχανικός ελληνικής καταγωγής,  ο οποίος γεννήθηκε στη Βενετία το 1795. Η μητέρα του ήταν Γαλλίδα. 

Έζησε στο Παρίσι με τη σύζυγό του Εμιλί Ομπέρ όταν γεννήθηκε ο γιος τους, ο συγγραφέας Εμίλ Ζολά, το 1840.  Η οικογένεια μετακόμισε στην Αιξ-αν-Προβάνς όταν ο Εμίλ ήταν τριών ετών. Ο Φρανσουά πέθανε τέσσερα χρόνια αργότερα, το 1847.

## Παραπομπές

Κατηγορία:Γάλλοι ελληνικής καταγωγής
Κατηγορία:Ιταλοί ελληνικής καταγωγής
Κατηγορία:Γάλλοι μηχανικοί
Κατηγορία:Ιταλοί μηχανικοί
Τζοβάνι Γκρόνκι

Ο **Τζοβάνι Γκρόνκι** (ιταλ.: *Giovanni Gronchi*, 10 Σεπτεμβρίου 1887 – 17 Οκτωβρίου 1978)  ήταν Ιταλός πολιτικός της Χριστιανικής Δημοκρατίας, ο οποίος διετέλεσε Πρόεδρος της Ιταλίας από το 1955 έως το 1962 και σημαδεύτηκε από μια αμφιλεγόμενη και αποτυχημένη προσπάθεια να επιφέρει ένα «άνοιγμα προς την αριστερά» στην ιταλική πολιτική. Θεωρούνταν ο πραγματικός κάτοχος της εκτελεστικής εξουσίας στην Ιταλία από το 1955 έως το 1962, πίσω από τους διάφορους πρωθυπουργούς της εποχής.

## Βιογραφία
Γεννήθηκε στην Ποντεντέρα της Τοσκάνης και ήταν ένα από τα πρώτα μέλη του Χριστιανικού Κινήματος που ίδρυσε ο Καθολικός ιερέας ντον Ρομόλο Μούρι το 1902. Απέκτησε το πρώτο του πτυχίο στη λογοτεχνία και τη φιλοσοφία από τη *Scuola Normale Superiore di Pisa* . Μεταξύ 1911 και 1915 εργάστηκε ως καθηγητής κλασικών σπουδών σε λύκειο σε διάφορες ιταλικές πόλεις (Πάρμα, Μάσσα, Μπέργκαμο και Μόντσα).

Κατά τη διάρκεια του Α' Παγκοσμίου Πολέμου, κατατάχθηκε εθελοντικά για στρατιωτική θητεία και, όταν τελείωσε, το 1919 έγινε ένα από τα ιδρυτικά μέλη του Καθολικού Ιταλικού Λαϊκού Κόμματος. Εξελέγη εκπρόσωπος της Πίζας τόσο στις βουλευτικές εκλογές του 1919 όσο και του 1921. Ηγέτης συνδικαλιστών στην Ιταλική Συνομοσπονδία Χριστιανών Εργατών, το 1922–1923 υπηρέτησε στην πρώτη κυβέρνηση του Μπενίτο Μουσολίνι ως Υφυπουργός Βιομηχανίας και Εμπορίου. Τον Απρίλιο του 1923, ωστόσο, μια εθνική συνάντηση του Λαϊκού Κόμματος που πραγματοποιήθηκε στο Τορίνο αποφάσισε να αποσύρει όλους τους εκπροσώπους του κόμματος από την κυβέρνηση. Στη συνέχεια, επέστρεψε στον ρόλο του στην ηγεσία των Καθολικών συνδικάτων και προσπάθησε να αντιμετωπίσει την καθημερινή βία που ασκούσαν εναντίον τους οι φασιστικές ομάδες.

Το 1924, μετά την παραίτηση του Λουίτζι Στούρτσο από τη θέση του Γραμματέα του PPI, ο Γκρόντσι έγινε ηγέτης του κόμματος, μαζί με δύο άλλες «τριανδρίες» (Τζουζέπε Σπαταρό και Τζούλιο Ροντίνο). Επανεκλεγείς στο Κοινοβούλιο την ίδια χρονιά, εντάχθηκε στην αντιφασιστική αντιπολίτευση της λεγόμενης Απόσχισης του Αβεντίνου (πήρε το όνομα από τον λόφο στη Ρώμη, όπου η αντιπολίτευση αποσύρθηκε από το Κοινοβούλιο). Το 1926 εκδιώχθηκε από το Κοινοβούλιο από το νέο καθεστώς.

Κατά τα έτη μεταξύ 1925 και 1943, διέκοψε την πολιτική του καριέρα. Προκειμένου να αποφύγει να γίνει μέλος του Φασιστικού Κόμματος, παραιτήθηκε επίσης από τη θέση του δασκάλου και κέρδιζε τα προς το ζην ως επιτυχημένος επιχειρηματίας, πρώτα ως πωλητής και στη συνέχεια ως βιομήχανος.

Χήρος από την πρώτη του σύζυγο, το 1941 παντρεύτηκε την Κάρλα Μπισατίνι, είκοσι πέντε χρόνια νεότερή του.

## Παραπομπές


## Εξωτερικοί σύνδεσμοι
* 

Κατηγορία:Ιταλοί στρατιωτικοί του Α΄ Παγκοσμίου Πολέμου
Κατηγορία:Υπουργοί της Ιταλίας
Κατηγορία:Πρόεδροι της Ιταλικής Δημοκρατίας
Ιερά Επισκοπή Γκούλου και Βορείου Ουγκάντας

Η **Ιερά Επισκοπή Γκούλου και Βορείου Ουγκάντας** είναι από τις επισκοπές του Πατριαρχείου Αλεξανδρείας.

Στη δικαιοδοσία της Επισκοπής περιλαμβάνεται την Περιφέρεια της Βόρειας Ουγκάντας και έδρα της είναι η πόλη Γκουλού.

Σημερινός επίσκοπος είναι ο Νεκτάριος (Καμπούγιε).

Ελληνορθόδοξοι έμποροι της Καμπάλας συνέστησαν στους μετέπειτα 3 πρώτους ιθαγενείς ιεραποστόλους το Πατριαρχείο Αλεξανδρείας, ώστε το 1933 έφτασε η πρώτη ορθόδοξη ιεραποστολή στην Ουγκάντα υπό τον περιοδεύοντα ιερέα του Πατριαρχείου Αλεξανδρείας Αρχιμανδρίτη π. Νικόδημο Σαρίκα, Μικρασιάτη καταγόμενο από την Σμύρνη. Από τους πρώτους Ουγκαντέζους Ιερείς Ιεραποστόλους ήταν ο π. Οβαδίας (*Basa Giakitalo*), ο π. Ρουβήμ (*Sebanza Mukasa Spartas*) - μετέπειτα Επίσκοπος Νειλουπόλεως Χριστοφόρος και ο π. Γεώργιος (*Arthur Gathuna*). Οι λασποκαλύβες που δημιουργούσε ο π. Οβαδίας τις καθημερινές λειτουργούσαν ως σχολείο και τις Κυριακές ως εκκλησία.
αριστερά|μικρογραφία|205x205εσ|Επίσκοπος Νειλουπόλεως Χριστοφόρος.
Στις 28 Νοεμβρίου 1958, δημιουργήθηκε η Ιερά Μητρόπολις Ειρηνουπόλεως, η δικαιοδοσία της οποίας περιέλαβε την Ανατολική Αφρική και πιο συγκεκριμένα την Κένυα, την Τανζανία και την Ουγκάντα. Κατά την ίδρυση της νέας Μητροπόλεως υπήρχαν μόνο δύο Ορθόδοξοι ιερείς στην Ουγκάντα. Ο Μητροπολίτης Ειρηνουπόλεως Νικόλαος (μετέπειτα Πατριάρχης Νικόλαος ΣΤ΄) χειροτόνησε επτά ακόμη ιερείς. Το 1961 εγακινίασε τον πρώτη ορθόδοξο ναό στην Ουγκάντα.

Το 1963 η ιεραποστολή στην Ουγκάντα ξεκίνησε μέσω της Αδελφότητας Ορθοδόξου Εξωτερικής Ιεραποστολής, αρχικά ως «Φίλοι της Ουγκάντας» με τους Αρχιμανδρίτη Χρυσόστομο Παπασαραντόπουλο και Παναγιώτη Παπαδημητρακόπουλο. Η Ουγκάντα ήταν η πρώτη χώρα κάτω από τη Σαχάρα που κάτοικοί της ασπάστηκαν την Ορθοδοξία.

Στις 28 Νοεμβρίου 1994 σχηματίστηκε η νέα Ιερά Μητρόπολη Καμπάλας, με απόσπαση της Ουγκάντας από την Ιερά Μητρόπολη Ειρηνουπόλεως. Από το δεύτερο μισό του 20ου αιώνα, το Πατριαρχείο Αλεξανδρείας εισήλθε στη νεότερη ιστορία της εξωτερικής ιεραποστολής με ελληνορθόδοξους ιεραποστόλους, τόσο με ίδιους πόρους όσο και με ενίσχυση από την Εκκλησία της Ελλάδος.

Στις 26 Νοεμβρίου 2018, κατόπιν εισήγησης του Πατριάρχου Αλεξανδρείας Θεοδώρου Β΄ και έγκρισης της Ιεραρχίας του Πατριαρχείου, δημιουργήθηκε η νέα Ιερά Επισκοπή Γκούλου και Ανατολικής Ουγκάντας διά αποσπάσεως από την Ιερά Μητρόπολη Καμπάλας. Στις 12 Ιανουαρίου 2022, κατόπιν εισήγησης του Πατριάρχου Αλεξανδρείας Θεοδώρου Β΄ και έγκρισης της Ιεραρχίας του Πατριαρχείου, η μέχρι πρότινος Ιερά Επισκοπή Γκούλου και Ανατολικής Ουγκάντας διαιρέθηκε σε δύο νέες Επισκοπές, την Ιερά Επισκοπή Γκούλου και Βορείου Ουγκάντας και την Ιερά Επισκοπή Τζίντζας και Ανατολικής Ουγκάντας.

## Επισκοπικός Κατάλογος

## Παραπομπές

## Εξωτερικοί Σύνδεσμοι
* Σελίδα Facebook Ιεράς Επισκοπής Γκούλου και Βορείου Ουγκάντας/

Γκούλου και Βορείου Ουγκάντας
Πρωθυπουργός της Ναμίμπιας

Ο **πρωθυπουργός της Δημοκρατίας της Ναμίμπιας** είναι ο επικεφαλής της κυβέρνησης της Ναμίμπια. Ο πρωθυπουργός διορίζεται από τον πρόεδρο και συντονίζει το έργο του Υπουργικού Συμβουλίου. Επίσης, συμβουλεύει και συνδράμει τον πρόεδρο στην άσκηση των κυβερνητικών του αρμοδιοτήτων.

## Κατάλογος πρωθυπουργών
;Πολιτικά κόμματα

### Ιστορική γραμμή

## Δείτε επίσης
* Πρόεδρος της Ναμίμπιας

## Παραπομπές


## Εξωτερικοί σύνδεσμοι
* World Statesmen – Namibia


Ναμιμπια
Μονή Αγίου Αντωνίου Πάρου

Η **Μονή Αγίου Αντωνίου** βρίσκεται στο βόρειο τμήμα της Πάρου, δίπλα και νότια από τη Νάουσα. Απέχει περίπου 11 χλμ. ΒΑ. από την Παροικιά (ή Χώρα). Ως ξεχωριστός οικισμός απογράφεται για πρώτη φορά το 1981 στην κοινότητα Ναούσης. Σύμφωνα με το σχέδιο Καλλικράτης ανήκει στην Κοινότητα Ναούσης που υπάγεται στο Δήμου Πάρου ενώ σύμφωνα με την απογραφή 2021 δεν απογράφησαν μοναχοί/ές 
## Σημείωση
Στο νησί και δυτικά από τη Μάρπησσα είναι η συνώνυμη ιστορική Ιερά Μονή Αγίου Αντωνίου.

## Παραπομπές


Αντωνιου
Κατερίνα Μαρίνη

Η **Αικατερίνη (Κατερίνα) Μαρίνη**, γεννημένη στις 6 Ιανουαρίου 1999 στην Αθήνα, είναι Ελληνίδα αθλήτρια της καλαθοσφαίρισης. Διαθέτοντας ύψος 175 εκατοστά, αγωνίζεται ως πόιντ γκαρντ και σούτινγκ γκαρντ. Από τον Ιούνιο του 2025 έχει υπογράψει συμβόλαιο με την ομάδα του Π.Α.Σ. Γιάννινα. Από το 2022 καλείται και στην Εθνική Ελλάδας 3x3.

## Στατιστικά διεθνών διοργανώσεων
*Τελευταία ενημέρωση*: *6 Φεβρουαρίου 2026*
#### Διασυλλογικές διοργανώσεις
Σύμφωνα με το αρχείο της FIBA, η Μαρίνη παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
Η Μαρίνη είναι απόφοιτη του Τμήματος Επιστήμης Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης με ειδίκευση στην καλαθοσφαίριση. 

## Παραπομπές

## Εξωτερικοί σύνδεσμοι
* Κατερίνα Μαρίνη, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Katerina Marini, στατιστικά στον επίσημο ιστότοπο της FIBA. 
* Katerina Marini, στατιστικά στον επίσημο ιστότοπο της FIBA για τα Πρωταθλήματα 3x3. 
* Katerina Marini, στατιστικά στον ιστότοπο EuroBasket.com. 
* Katerina Marini, στατιστικά στον ιστότοπο FlashScore.com. 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας 3x3 Open
Κατηγορία:Καλαθοσφαιρίστριες Εθνικής Ελλάδας 3x3 Κ23
Κατηγορία:Καλαθοσφαιρίστριες ΔΑΣΑΛ
Κατηγορία:Καλαθοσφαιρίστριες Άρη Θεσσαλονίκης Πετρούπολης
Κατηγορία:Καλαθοσφαιρίστριες Σπόρτιγκ
Κατηγορία:Καλαθοσφαιρίστριες Άρη Θεσσαλονίκης
Κατηγορία:Καλαθοσφαιρίστριες ΠΑΣ Γιάννινα
Κατηγορία:Καλαθοσφαιρίστριες Αθηναϊκού
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Καλαθοσφαιρίστριες Εθνικής Ελλάδας 3x3
Χβόζντνιτσα

Η **Χβόζντνιτσα** (σλοβακ. *Hvozdnica*, ουγγρ. *Fűrészfalu*) είναι χωριό και δήμος της βόρειας-βορειοδυτικής Σλοβακίας, που ανήκει στο Διαμέρισμα της Μπύττσα και στην Περιφέρεια της Ζίλινα. Αναφέρεται για πρώτη φορά σε γραπτή πηγή το έτος 1250 μ.Χ.. Ο δήμος της Χβόζντνιτσα έχει έκταση 8,73 τετραγωνικά χιλιόμετρα και πληθυσμό 1.227 κατοίκους στην απογραφή του 2021, ενώ βρίσκεται σε μεσοσταθμικό υψόμετρο 327 ή 328 μέτρα πάνω από την επιφάνεια της θάλασσας.

Ως προς το θρήσκευμα, παραδοσιακά η πλειονότητα των κατοίκων είναι Ρωμαιοκαθολικοί Χριστιανοί, με δύο ενορίες.

## Δημογραφία

## Παραπομπές


Χβοζντνιτσα
Σούλοβ-Χράντνα

Το  **Σούλοβ-Χράντνα** (σλοβακ. *Súľov-Hradná*, ουγγρ. *Szulyóváralja*) είναι χωριό και δήμος της βόρειας-βορειοδυτικής Σλοβακίας, που ανήκει στο Διαμέρισμα της Μπύττσα και στην Περιφέρεια της Ζίλινα. Αναφέρεται για πρώτη φορά σε γραπτή πηγή το έτος 1193 μ.Χ.. Το Σούλοβ-Χράντνα ως δήμος έχει έκταση 22,95 τετραγων. χιλιόμετρα και πληθυσμό ακριβώς 1.000 κατοίκους στην απογραφή του 2021, με ελαφρώς μειωτική τάση, ενώ βρίσκεται σε μεσοσταθμικό υψόμετρο 418 μέτρα πάνω από την επιφάνεια της θάλασσας, στα τραχιά ομώνυμα Όρη Σούλοβ.

## Δημογραφία

## Παραπομπές


Σουλοβ-Χραντνα
Γιαμπλονόβε (Περιφέρεια Ζίλινα)

Το **Γιαμπλονόβε** (σλοβακ. *Jablonové*, ουγγρ. *Almásfalu*) είναι χωριό και δήμος της βόρειας-βορειοδυτικής Σλοβακίας, που ανήκει στο Διαμέρισμα της Μπύττσα και στην Περιφέρεια της Ζίλινα. Αναφέρεται για πρώτη φορά σε γραπτή πηγή το έτος 1268 μ.Χ.. Ο δήμος του Γιαμπλονόβε έχει έκταση 4,23 τετραγωνικά χιλιόμετρα και πληθυσμό 888 κατοίκους στην απογραφή του 2021, με ελαφρώς αυξητική τάση, ενώ βρίσκεται σε μεσοσταθμικό υψόμετρο 349 μέτρα (το χωριό 332 μέτρα) πάνω από την επιφάνεια της θάλασσας.

Ως προς το θρήσκευμα, παραδοσιακά στο χωριό συνυπάρχουν τόσο Ρωμαιοκαθολικοί όσο και Λουθηρανοί Χριστιανοί, με την ύπαρξη αντίστοιχων ενοριών.

## Δημογραφία

## Παραπομπές


Γιαμπλονοβ
Πρεντμιέρ

Το  **Πρεντμιέρ** (σλοβακ. *Predmier*, ουγγρ. *Peredmér*) είναι χωριό της βόρειας-βορειοδυτικής Σλοβακίας, που ανήκει στο Διαμέρισμα της Μπύττσα και στην Περιφέρεια της Ζίλινα. Αναφέρεται για πρώτη φορά σε γραπτή πηγή το έτος 1193 μ.Χ.. Το Πρεντμιέρ ως διοικητική περιοχή έχει έκταση 10,90 τετραγωνικά χιλιόμετρα και πληθυσμό 1.353 κατοίκους στην απογραφή του 2021, ενώ βρίσκεται σε μεσοσταθμικό υψόμετρο 300 μέτρα πάνω από την επιφάνεια της θάλασσας.

Το Πρεντμιέρ είναι η γενέτειρα του συγγραφέα και ιερέα Γιόζεφ Ιγκνάτς Μπάιζα, που έγραψε το πρώτο μυθιστόρημα που συγγράφηκε ποτέ στη σλοβακική γλώσσα.

## Δημογραφία

## Παραπομπές


Πρεντμιερ
Ιερά Μητρόπολις Ειρηνουπόλεως

Η **Ιερά Μητρόπολις Ειρηνουπόλεως**, είναι μια από τις επαρχίες του Πατριαρχείου Αλεξάνδρειας και πάσης Αφρικής.

Η Μητρόπολη έχει ιδρυθεί το 1958 και σήμερα περιλαμβάνει τις Περιφέρειες Νταρ ες Σαλαάμ, Λίντι, Μορογκόρο, Μτουάρα, Πουάνι, Ρουβούμα, Τάνγκα της Τανζανίας και το κράτος των Σεϋχελλών.

Σημερινός μητροπολίτης είναι ο Δημήτριος (Ζαχαρέγκας).

## Ιστορικά στοιχεία
Στις 28 Νοεμβρίου 1958, το Πατριαρχείο Αλεξανδρείας ίδρυσε τη Μητρόπολη Ειρηνουπόλεως, με έδρα την πόλη Νταρ ες Σαλάμ. Η νέα αυτή μητρόπολη περιελάμβανε τις περιοχές της Κένυας, της Ουγκάντας και της Τανζανίας και προέκυψε από τη διαίρεση της αχανούς Μητρόπολης  Ιωαννουπόλεως. Πρώτος μητροπολίτης εξελέγη ο Αρχιμανδρίτης Νικόλαος Βαρελόπουλος (μετέπειτα Πατριάρχης Νικόλαος ΣΤ΄).  

Το 1971, με τη χρηματοδότηση του Αρχιεπισκόπου Κύπρου Μακαρίου Γ΄, ανεγέρθηκε μητροπολιτικό κτίριο στο Ναϊρόμπι, οπότε και η έδρα της Μητρόπολης μεταφέρθηκε εκεί. Στα τέλη του 1972, εξελέγησαν τρεις γηγενείς κληρικοί ως βοηθοί επίσκοποι, ο Χριστόφορος (Σπάρτας) και ο Θεόδωρος (Νανκιάμα) για την Ουγκάντα, και ο Γεώργιος (Γκατούνα) για την Κένυα. Το 1981 ιδρύθηκε το Πατριαρχικό Σεμινάριο του Αρχιεπισκόπου Μακαρίου Γ΄ στο Ναϊρόμπι. Αρχικά υποδεχόταν φοιτητές από την Ανατολική Αφρική, ενώ στη συνέχεια άνοιξε τις πόρτες του σε μαθητές από ολόκληρη την αφρικανική ήπειρο.

Στις 28 Νοεμβρίου 1994, η Μητρόπολη διασπάστηκε στην Ιερά Μητρόπολη Κένυας και Ειρηνουπόλεως και την Ιερά Μητρόπολη Καμπάλας. Αργότερα, στις 23 Νοεμβρίου 1999, ιδρύθηκε η ξεχωριστή Μητρόπολη Ειρηνουπόλεως για την Ανατολική Τανζανία, με έδρα το Νταρ ες Σαλάμ. Στις 27 Οκτωβρίου 2004, με απόφαση της Ιεράς Συνόδου, στην Ιερά Μητρόπολη Ειρηνουπόλεως εντάχθηκε και η επικράτεια της Δημοκρατίας των Σεϋχελλών.

Στις 17 Νοεμβρίου 2016, η Ιερά Σύνοδος του Πατριαρχείου Αλεξανδρείας αποφάσισε την ίδρυση της Ιεράς Επισκοπής Αρούσας και Κεντρικής Τανζανίας. Στις 9 Οκτωβρίου 2019, με πρόταση του Πατριάρχη Αλεξανδρείας Θεοδώρου Β΄ και απόφαση της Ιεράς Συνόδου της Ιεραρχίας του Πατριαρχείου Αλεξανδρείας επανιδρύθηκε η Ιερά Επισκοπή Μπουκόμπας και Δυτικής Τανζανίας.

## Επισκοπικός κατάλογος

## Ιεραποστολικό έργο
Η Ιερά Μητρόπολη διαθέτει 3 ιεραποστολικά κέντρα, 3 ορφανοτροφεία, 12 κλινικές, 8 σχολεία (5 δημοτικά και 3 γυμνάσια) με 12.500 περίπου μαθητές και 92 πηγάδια και γεωτρήσεις.

Ταυτόχρονα η Μητρόπολη Ειρηνουπόλεως διδάσκει την ελληνική γλώσσα στους ιθαγενείς Ορθόδοξους Χριστιανούς, ειδικότερα στους 41 ιερείς και στους 70 αναγνώστες που έχω χειροθετήσει, μέσω της βυζαντινής εκκλησιαστικής μουσικής και στις 40 χορωδίες, με περίπου 800 μέλη, που έχουν δημιουργηθεί σε διάφορες ενορίες.

## Παραπομπές

## Εξωτερικοί σύνδεσμοι

Ειρηνουπόλεως
Παραλία Φαρά Λέσβου

Η παραλία της τοποθεσίας Φαρά Λέσβου είναι προσβάσιμη με τσιμεντωμένο δρόμο από τη γειτονική παραλία Τάρτι. 

Έχει βραβευτεί με Γαλάζια Σημαία 2025 μαζί με 13 ακόμα παραλίες της ΛέσβουΤα καλοκαίρια, λειτουργεί τοπική καντίνα με wifi, δωρεάν ξαπλώστες καθώς και σκιά κάτω από μεγάλους σχίνους ενώ συχνά πραγματοποιούνται εκδηλώσεις. 

## Παραπομπές
Εθνοσυνέλευση (Ναμίμπια)

Η **Εθνοσυνέλευση** (*National Assembly*) είναι η κάτω βουλή του  Κοινοβουλίου της Ναμίμπια. Οι νόμοι της πρέπει να εγκρίνονται από το Εθνικό Συμβούλιο, την άνω βουλή. Από το 2014 η Εθνοσυνέλευση αποτελείται από 104 μέλη. 96 μέλη εκλέγονται άμεσα μέσω ενός συστήματος κλειστής λίστας αναλογικής εκπροσώπησης και υπηρετούν πενταετή θητεία. Οκτώ επιπλέον μέλη διορίζονται από τον πρόεδρο της χώρας. Από τον Μάρτιο του 2025 η Σάρα Κουγκονγκέλουα του SWAPO είναι η Πρόεδρος της Εθνοσυνέλευσης.

Η Εθνοσυνέλευση της Ναμίμπια ιδρύθηκε την Ημέρα της Ανεξαρτησίας στις 21 Μαρτίου 1990, διαδεχόμενη την Συντακτική Συνέλευση της Ναμίμπια, η οποία συγκροτήθηκε κατόπιν των εκλογών του Νοεμβρίου 1989. Εκείνες οι εκλογές, βάσει κατευθυντήριων γραμμών του Οργανισμού Ηνωμένων Εθνών, περιελάμβαναν παρατηρητές εκλογών προκειμένου να διασφαλιστεί μια ελεύθερη και δίκαιη εκλογική διαδικασία. Η παρούσα Εθνοσυνέλευση συγκροτήθηκε κατόπιν των εκλογών της 27ης Νοεμβρίου 2024.

## Πρόσφατες εκλογές (2024)
Παρά το γεγονός ότι από την ανεξαρτησία της το 1990 η Ναμίμπια είναι κράτος με κυριαρχία ενός κόμματος, οι εκλογές στη χώρα υπήρξαν διαφανείς, ελεύθερες και σε μεγάλο βαθμό δίκαιες..

## Πρόεδροι της Εθνοσυνέλευσης

Ο Χάγκε Γκέινγκομπ ήταν ο πρόεδρος της Συντακτικής Συνέλευσης, έως τον Μάρτιο του 1990.

## Παραπομπές

## Εξωτερικοί σύνδεσμοι
* 

Ναμιμπια
Βέλικι Φόλκμαρ

Το **Βέλικι Φόλκμαρ** (σλοβακ. *Veľký Folkmár*, ουγγρ. *Nagysolymár*) είναι χωριό και δήμος της ανατολικής Σλοβακίας, που ανήκει στο Διαμέρισμα της Γκέλνιτσα και στην Περιφέρεια του Κόσιτσε. Αναφέρεται για πρώτη φορά σε γραπτή πηγή το έτος 1336 μ.Χ.. Το Βέλικι Φόλκμαρ ως δήμος έχει έκταση 23,1 τετραγωνικά χιλιόμετρα και πληθυσμό 870 κατοίκους στην απογραφή του 2021, ενώ βρίσκεται σε μεσοσταθμικό υψόμετρο 379 μέτρα πάνω από την επιφάνεια της θάλασσας, στην περιοχή των Σλοβακικών Ορέων Μεταλλευμάτων. Το ποταμάκι Κόισοφσκι (*Kojšovský potok*) διέρχεται από το χωριό, που είναι κτισμένο σε κοιλάδα περιβαλλόμενο από λόφους και δασικές εκτάσεις. Το υψηλότερο σημείο στο έδαφος του δήμου είναι η κορυφή Φολκμάρσκα Σκάλα, με υψόμετρο 915 μέτρα.

## Δημογραφία

## Παραπομπές


## Εξωτερικοί σύνδεσμοι
* Επίσημος ιστότοπος

Βελικι Φολκμαρ
Γιάκλοφτσε

Το **Γιάκλοφτσε** (σλοβακ. *Jaklovce*, ουγγρ. *Jekelfalva*) είναι χωριό και δήμος της ανατολικής Σλοβακίας, που ανήκει στο Διαμέρισμα της Γκέλνιτσα και στην Περιφέρεια του Κόσιτσε. Αναφέρεται για πρώτη φορά σε γραπτή πηγή το έτος 1282 μ.Χ.. Το Γιάκλοφτσε ως δήμος έχει έκταση 17,25 τετραγωνικά χιλιόμετρα και πληθυσμό 1.825 κατοίκους στην απογραφή του 2021, έναντι 1.885 κατοίκων στην απογραφή του 2011. Βρίσκεται σε μεσοσταθμικό υψόμετρο 325 μέτρα πάνω από την επιφάνεια της θάλασσας. Το χωριό είναι κτισμένο στις όχθες του ποταμού Χνίλετς, παραπόταμου του Χόρνατ.

Ως προς το θρήσκευμα, παραδοσιακά οι κάτοικοι ήταν Ρωμαιοκαθολικοί Χριστιανοί, Ελληνοκαθολικοί και Λουθηρανοί, με αντίστοιχες ενορίες.

## Δημογραφία

## Παραπομπές


Γιακλοφτσε
Κλούκναβα

Η **Κλούκναβα** (σλοβακ. *Kluknava*, ουγγρ. *Kluknó*) είναι χωριό και δήμος της ανατολικής Σλοβακίας, που ανήκει στο Διαμέρισμα της Γκέλνιτσα και στην Περιφέρεια του Κόσιτσε. Αναφέρεται για πρώτη φορά σε γραπτή πηγή το έτος 1304 μ.Χ.. Η Κλούκναβα ως δήμος έχει έκταση 33,95 τετραγωνικά χιλιόμετρα και πληθυσμό 1.522 κατοίκους στην απογραφή του 2021, έναντι 1.604 κατοίκων στην απογραφή του 2011, ενώ βρίσκεται σε μεσοσταθμικό υψόμετρο 361 μέτρα πάνω από την επιφάνεια της θάλασσας.

Ως προς το θρήσκευμα, παραδοσιακά οι κάτοικοι της Κλουκνάβα ήταν Ρωμαιοκαθολικοί Χριστιανοί.

## Δημογραφία

## Παραπομπές


## Εξωτερικοί σύνδεσμοι
* Επίσημος ιστότοπος

Κλουκναβα
Σμόλνιτσκα Χούτα

Η **Σμόλνιτσκα Χούτα** (σλοβακ. *Smolnícka Huta*, ουγγρ. *Szomolnokhuta*, γερμ. *Schmöllnitzhütte*) είναι χωριό και δήμος της ανατολικής Σλοβακίας, που ανήκει στο Διαμέρισμα της Γκέλνιτσα και στην Περιφέρεια του Κόσιτσε. Αναφέρεται για πρώτη φορά σε γραπτή πηγή το έτος 1828. Η Σμόλνιτσκα Χούτα ως δήμος έχει έκταση 37,33 τετραγωνικά χιλιόμετρα και πληθυσμό 478 κατοίκους στην απογραφή του 2021, έναντι 486 κατοίκων στην απογραφή του 2011, ενώ βρίσκεται σε μεσοσταθμικό υψόμετρο 495 μέτρα πάνω από την επιφάνεια της θάλασσας.

Το χωριό ήταν μέρος μιας γερμανόφωνης νησίδας. Ο γερμανικός πληθυσμός εκδιώχθηκε μετά την ήττα της Γερμανίας στον Β΄ Παγκόσμιο Πόλεμο, το 1945.

## Δημογραφία

## Παραπομπές


Σμολνιτσκα Χουτα
Ομπόριν

Το **Ομπόριν** (σλοβακ. *Oborín*, ουγγρ. *Abara*) είναι χωριό και δήμος της ανατολικής Σλοβακίας, που ανήκει στο Διαμέρισμα του Μιχαλόφτσε και στην Περιφέρεια του Κόσιτσε. Αναφέρεται για πρώτη φορά σε γραπτή πηγή το έτος 1221 μ.Χ.. Το Ομπόριν ως δήμος έχει σχετικώς μεγάλη έκταση, 43,78 τετραγωνικά χιλιόμετρα, και πληθυσμό 672 κατοίκους στην απογραφή του 2021, ενώ βρίσκεται σε μεσοσταθμικό υψόμετρο 104 μέτρα πάνω από την επιφάνεια της θάλασσας.

## Δημογραφία

## Παραπομπές


## Εξωτερικοί σύνδεσμοι
* 

Ομποριν
Ιερά Μητρόπολις Λεοντοπόλεως

Η Γεροντική **Ιερά Μητρόπολις** **Λεοντοπόλεως**, είναι μια από τις επαρχίες του Πατριαρχείου Αλεξάνδρειας και πάσης Αφρικής.

Η Μητρόπολη έχει ιδρυθεί το 1908 και σήμερα περιλαμβάνει τις περιοχές του Κυβερνείου Ισμαηλίας, του Κυβερνείου Σουέζ και του Κυβερνείου Σαρκία της Αιγύπτου, με έδρα της Μητροπόλεως την πόλη της Ισμαηλίας.

Σημερινός μητροπολίτης είναι ο Γαβριήλ (Ραυτόπουλος), ο οποίος ταυτόχρονα υπηρετεί και ως Γενικός Πατριαρχικός Επίτροπος του Πατριαρχείου Αλεξάνδρειας και πάσης Αφρικής.

## Ιστορικά στοιχεία
Η Μητρόπολη Λεοντοπόλεως υπήρξε διάδοχος της Επισκοπής Αυγουσταμνικής της Αλεξανδρινής Ορθόδοξης Εκκλησίας, η οποία κάλυπτε την ομώνυμη ρωμαϊκή επαρχία στην Κάτω Αίγυπτο. Επί Ιουστινιανού, το έτος 560, η επαρχία της Αυγουσταμνικής διαχωρίστηκε σε δύο διοικητικές ενότητες: την Πρώτη Αυγουσταμνική, που περιελάμβανε το βόρειο τμήμα του Δέλτα του Νείλου, και τη Δεύτερη Αυγουσταμνική, η οποία εκτεινόταν στα νοτιοανατολικά, φθάνοντας περίπου έως τη Βαβυλώνα στα νότια και το Κλύσμα στα ανατολικά. Αντιστοίχως, διαιρέθηκε και η εκκλησιαστική μητρόπολη, με την έδρα της Δευτέρας Αυγουσταμνικής να τοποθετείται στη Λεοντόπολη.

Και οι δύο επισκοπές αναφέρονται με την ονομασία "Στάμνικ" στο έργο του ιστορικού Νείλου Δοξαπατρή, ο οποίος έζησε τον 12ο αιώνα και βασίστηκε σε παλαιότερες πηγές. Ο Δοξαπατρής καταγράφει ότι κάθε μία από τις επισκοπές αυτές είχε υπό την εκκλησιαστική της δικαιοδοσία αρκετές επισκοπικές έδρες.

Η Μητρόπολη Λεοντοπόλεως, υπό την σύγχρονη μορφή της και ως ανασυσταθείσα, δημιουργήθηκε από τον Πατριάρχη Αλεξανδρείας Φώτιο, με έδρα το Ζαγκαζίγκ, όπου ο Ελληνισμός δημιούργησε μια από τις πλουσιώτερες κοινότητες στην Αίγυπτο. Η έδρα της Μητροπόλεως μετεφέρεται στην Ισμαηλία το 1949.

## Επισκοπικός κατάλογος

## Ναοί
* Καθεδρικός Ιερός Ναός Αγίου Μηνά Ισμαηλίας
* Ιερός Ναός Αγίας Αικατερίνης Σουέζ

## Παραπομπές

## Εξωτερικοί σύνδεσμοι

Λεοντοπόλεως
Μιμέ

Το **Μιμέ** (, , ) είναι γαλλική κοινότητα στο νομό των Μπους-ντυ-Ρον, στη διοικητική περιοχή της Προβηγκίας-Άλπεων-Κυανής Ακτής.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες των Μπους-ντυ-Ρον